# Brandon Davies

Brandon Davies (nascut el 25 de juliol de 1991 a Filadèlfia, Pennsilvània) és un jugador de bàsquet nord-americà, que també té nacionalitat i representa la selecció nacional d'Uganda. Actualment juga a la lliga ACB amb el València bàsquet
Amb 2,09 metres d'altura, juga en la posició de pivot.

## Trajectòria esportiva
### Universitat

Va jugar durant quatre temporades amb els Cougars de la Universitat Brigham Young, on va fer una mitjana de 12,4 punts, 6,2 rebots i 1,6 assistències per partit. En les seves dues últimes temporades va ser inclòs en el millor quintet de la West Coast Conference.

### Professional

Després de no ser triat al Draft de l'NBA del 2013, va jugar amb Los Angeles Clippers la NBA Summer League, i va arribar a fitxar per l'equip setmanes després, però va ser acomiadat abans del començament de la competició. Una setmana més tard, el 20 d'octubre va fitxar com a agent lliure per Philadelphia 76ers, amb els quals va debutar davant Chicago Bulls, anotant dos punts.
L'11 de desembre de 2014, Davies va ser traspassat als Brooklyn Nets a canvi d'Andrei Kirilenko, Jorge Gutiérrez, una elecció de segona ronda pel draft de 2020 i els drets d'intercanviar eleccions de segona ronda pel 2018.
El gener de 2015 va fitxar per la resta de la temporada amb l'Élan Sportif Chalonnais francès.
L'agost de 2015 va signar amb l'equip italià del Pallacanestro Varese per una temporada.
El juliol de 2016 va fitxar per l'AS Mònaco Basket de la lliga francesa.
El juny de 2017 Davies va signar un contracte d'una temporada més una altra opcional amb el conjunt lituà del Žalgiris Kaunas.
Després de finalitzar el seu contracte amb Žalgiris Kaunas, el 4 de juliol de 2019 fitxa pel Futbol Club Barcelona per a les properes dues temporades.
La temporada 2020-21 va arribar amb el Barça a la final de l'Eurolliga (derrota contra l'Efes Pilsen), i va guanyar contra el Reial Madrid la Copa del Rei i la Lliga ACB amb els blaugrana.
El tram final de la lliga ACB 2021-22 té una davallada clara del seu rendiment, mentre refusa ofertes de renovació. A finals de juny s'anuncia que abandona el club i signa per dues temporades amb Olímpia Milano.

## Referències

* ↑ sports-reference.com Brandon Davies Stats, consultat el novembre de 2013
* ↑ byucougars.com Brandon Davies Profile Arxivat 2013-07-12 a Wayback Machine., consultat el novembre de 2013
* ↑ NBA.com CLIPPERS SIGN BRANDON DAVIES, consultat el novembre de 2013
* ↑ NBA.com Sixers Sign Rookie Free Agent Brandon Davies, consultat el novembre de 2013
* ↑ basketball-reference.com Brandon Davies 2013-14 Game Log, consultat el novembre de 2013
* ↑ HispanosNBA.com Andrei Kirilenko y Jorge Gutiérrez, a los Sixers, consulta: diciembre de 2014
* ↑ sportando.com Brandon Davies signs with Elan Chalon, consulta: febrero de 2015
* ↑ «Brandon Davies, nuovo acquisto di Pallacanestro Varese». Pallacanestrovarese, 12-08-2015. Arxivat de l'original el 2019-07-04. [Consulta: 4 juliol 2019].
* ↑ «Brandon Davies vers Monaco». Bebasket. Arxivat de l'original el 2019-07-04. [Consulta: 4 juliol 2019].
* ↑ «Zalgiris signs big man Davies». Euroleague, 23-06-2017. [Consulta: 4 juliol 2019].
* ↑ «El Barça anuncia el fichaje de Brandon Davies». Sport, 04-07-2019. [Consulta: 4 juliol 2019].
* ↑ «El Barça es proclama campió de lliga amb un nou bany al Madrid i un Mirotic descomunal (92-73)». 324.cat, 16-06-2021 [Consulta: 16 juny 2021].
* ↑ «Brandon Davies se aleja del Barça: no quiere renovar» (en castellà), 21-05-2022. [Consulta: 16 agost 2022].
* ↑ «El Armani Milán anuncia el fichaje de Brandon Davies por dos temporadas» (en castellà), 24-06-2022. [Consulta: 16 agost 2022].

## Enllaços externs

* Fitxa a ACB.COM
* Fitxa de Brandon Davies a ultimatenba.com